**Kristijan fon Kaphengst** (nem. *Christian Von Kaphengst*; 22. novembar 1966. Majnc) je nemački producent, kompozitor, aranžer, basista i kontrabasista.

Karijera
--------

Fon Kaphengst je već sa šest godina išao na časove klasičnog klavira u *Peter Kornelius konzervatorijumu* u Majncu. Od 1979. Norbert Banc ga je podučavao klasičnom kontrabasu. Od 1988. do 1995. Kaphengst je studirao džez kontrabas na Muzičkoj akademiji (Musikhochschule) u Kelnu kod u klasi Rajner Linka, kao i instrumentalnu pedagogiju. Već tokom studija kao basista učestvovao je na različitim projektima i svirao u više bendova – između ostalog sa Riči Kolom, Alan Praskinom, Peter Feslerom i Abert Mangelsdorfom.
Kaphengst je od 1990. do 1991. bio član Nemačkog omladinskog džez orkestra pod vođstvom Peter Herbolchajmera. Zajedno sa Bruno Milerom (gitara), Frank Lauberom (saksofon) i Gvido Mejom (bubnjevi) osnovao je 2000. godine bend „Café du Sport". Ovaj džez kvartet je u organizaciji Gete Instituta izvodio turneje u Indiji, Pakistanu, Turskoj, kao i u zapadnoj Africi (Senegal, Benin, Togo, Obala Slonovače, Gana, Nigerija), te Kamerunu. 
Od 1999. godine Kaphengst je redovni basista u sastavu kod Peti Ostin, pevackog kvarteta Njujork Vojsis na njihovim evropskim koncertima. On je muzički direktor Džef Kaskaro Benda, Frenk Lauber Benda i klasičnog pop-dua Maršal i Aleksandar, kao i stalni basista Toking Džeza sa Til Bronerom u Bonu.

Kao umetnički savetnik angažovan je od strane Filharmonije Esen, Klavirskog festivala Rur 2008 kao i Open Air klasike 2008 ("Till Brönner präsentiert Classics of Jazz" na Gendarmenmarkt). 
Kristijan fon Kaphengst je predavao na Džez Institutu Berlin (Univerzitet umetnosti Berlin-odsek za muziku Hanns Ajsler Berlin).
Kaphengst je svirao, između ostalog sa Rendi Brekerom, Nat Aderlejem, Mark Marfijem, Roj Hargrovom, Mark Soskinom, Keni Vernerom, Ak van Rojenom, Džigs Vighamom, Til Bronerom, Džo Samplom, Džejms Karterom, Gunter Hampelom, Čarli Marijanom, Jens Vinterom, Hiram Bulokom, Tuts Tilemansom, Džordži Fejmom, Peter Eldridžem, Peter Erskinom i Bobi Šoom. Osim toga, bio je angažovan od strane pop muzičara, kao što su Ksavijer Najdu, Roachford i Ivone Katerfild. 
Od 2002. Kristijan Fon Kaphengst je sve više aktivan kao producent. On je radio kao producent za Til Bronera, Čarli Marijana, Helen Šnajder i Torsten Gudsa.

Nagrade i priznanja
-------------------

Fon Kaphengst je dobitnik nagrade Mladi sviraju (nem. Jugend musiziert 1986), Mladi sviraju džez Jugend jazzt (1988) i Henesi Džez Potraga (Hennessy Jazz Search 2000).

Diskografija
------------

* 2008: 1980 Torsten Goods
* 2007: Love is What Stays Mark Murphy
* 2007: The Christmas Album Till Brönner
* 2007: When I Love Christoph Titz
* 2007: Jetzt singt sie auch noch Barbara Schöneberger
* 2005: Once to Every Heart Mark Murphy
* 2004: 2nd Service Café du Sport
* 2004: They Call me Hansi James Last
* 2004: Magic Christoph Titz
* 2002: Jazzquartett Café du Sport
* 1996: Ticino Chris Walden
* 1996: Chorino Christof Sänger (Preis der Deutschen Schallplattenkritik)
* 1993: Don’t Tell me Peter Fessler

Spoljašnje veze
---------------

* 
* Café du Sport - Beim Indigo & Blues International Jazz and Blues Festival